Javaslat A TANÁCS IRÁNYELVE a közlekedéspolitika területén elfogadott egyes irányelveknek Horvátország csatlakozására tekintettel történő kiigazításáról /* COM/2013/057 final - 2013/0036 (NLE) */





INDOKOLÁS 1. A JAVASLAT HÁTTERE A közlekedéspolitika területén elfogadott egyes irányelvek kiigazításáról szóló tanácsi irányelvre irányuló javaslatot a Horvát Köztársaság Európai Unióhoz történő, közelgő csatlakozása teszi szükségessé. Az Európai Unió valamennyi tagállama és a Horvát Köztársaság 2011. december 9-én, Brüsszelben írta alá a Horvát Köztársaságnak az Európai Unióhoz történő csatlakozásáról szóló szerződést[1]. A csatlakozási szerződés 3. cikkének (3) bekezdése úgy rendelkezik, hogy a szerződés 2013. július 1-jén lép hatályba, feltéve, hogy addig az időpontig valamennyi megerősítő okiratot letétbe helyezik. A csatlakozási szerződés 3. cikkének (4) bekezdése lehetővé teszi, hogy az Unió intézményei a csatlakozás előtt elfogadják – a többek között – a Horvát Köztársaság csatlakozásának feltételeiről szóló okmány[2] 50. cikkében említett intézkedéseket. Ezen intézkedések csak a csatlakozási szerződéstől függően és annak hatálybalépése napján lépnek hatályba. A csatlakozási okmány 50. cikke előírja, hogy amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és ezen okmány vagy ennek mellékletei a szükséges kiigazításokról nem rendelkeznek, a Tanács vagy – ha az eredeti jogi aktusokat a Bizottság fogadta el – a Bizottság elfogadja a szükséges jogi aktusokat. A záróokmány[3] 2. pontja utal az intézmények által elfogadandó kiigazítások körét illetően a tagállamok és Horvátország között a csatlakozási szerződés jóváhagyása során létrejött politikai megegyezésre; a csatlakozási szerződés Magas Szerződő Felei felkérték a Tanácsot és a Bizottságot, hogy e kiigazításokat a csatlakozást megelőzően fogadják el a csatlakozási okmány 50. cikkével összhangban, és – amennyiben szükséges – az uniós jog fejlődésének figyelembevételével kiegészítve és naprakésszé téve azokat. A tanácsi irányelvre irányuló jelen javaslat kitér a közlekedéspolitika területén (14. tárgyalási fejezet) hozott valamennyi olyan tanácsi irányelvre, illetve európai parlamenti és tanácsi irányelvre, amely Horvátország csatlakozása okán technikai kiigazításra szorul. E javaslat egy sor, tanácsi irányelvre irányuló és a Tanácshoz intézett bizottsági javaslat részét képezi, amelyek a tanácsi irányelveket, illetve európai parlamenti és tanácsi irányelveket érintő technikai kiigazításokat a tárgyalási fejezeteknek megfelelően csoportosítják különálló, több tanácsi irányelvre irányuló javaslatokba. Ennek a szerkezetnek az a célja, hogy a tagállamok számára megkönnyítse az érintett irányelveknek a tagállami jogrendbe való átültetését. A Bizottság által a Tanács részére átadott, jogi aktusokra irányuló javaslatcsomag egyfelől az említett, tanácsi irányelvekre irányuló javaslatokból, másfelől egyetlen tanácsi rendeletre irányuló javaslatból áll, amely a vonatkozó európai parlamenti és tanácsi rendeleteket, illetve határozatokat, valamint a vonatkozó tanácsi rendeleteket és határozatokat fogja össze. Mindez összhangban áll a Bulgária és Románia csatlakozása idején alkalmazott múltbeli megközelítéssel[4]. A csomagban szereplő összes jogi aktus előreláthatólag egy napon kerül kihirdetésre az Európai Unió Hivatalos Lapjában. A jelen javaslat és a csomagban szereplő többi javaslat az Európai Unió Hivatalos Lapjában 2012. szeptember 1-jéig közzétett vívmányokat érintő technikai kiigazításokat veszi figyelembe. Erre azért van szükség, hogy elegendő idő álljon rendelkezésre egyfelől a kapcsolódó jogalkotási eljárásokra, másfelől az irányelvek átültetéséhez és az ahhoz kapcsolódó értesítéshez fűződő tagállami kötelezettségek teljesítésére. Az Európai Unió Hivatalos Lapjában 2012. szeptember 1-jét követően közzétett vívmányok esetében esetleg szükséges kiigazításokról maguk a vonatkozó jogi aktusok fognak rendelkezni, vagy elvégzésükre egy későbbi időpontban, a megfelelő eljáráson keresztül kerül sor. Ezenkívül a Bizottság szándékai szerint 2013. július elején informálisan eljuttatja a tagállamoknak e jogszabályok jegyzékét. 2. AZ ÉRDEKELT FELEKKEL FOLYTATOTT KONZULTÁCIÓK EREDMÉNYEI; HATÁSVIZSGÁLATOK Mivel e javaslat tisztán technikai jellegű és nem jár politikai döntéssel, nem lett volna értelme konzultációt folytatni az érdekelt felekkel vagy hatásvizsgálatot készíteni. 3. A JAVASLAT JOGI ELEMEI A javaslat jogalapja a Horvát Köztársaság csatlakozásának feltételeiről szóló okmány 50. cikke. A szubszidiaritás és az arányosság elve teljes mértékben érvényesül. A szubszidiaritás elve (az EUSZ 5. cikkének (3) bekezdése) alapján uniós fellépésre van szükség, mivel az Unió által hozott jogi aktusok technikai kiigazításáról van szó. A javaslat tiszteletben tartja az arányosság elvét (az EUSZ 5. cikkének (4) bekezdése), mivel nem lép túl a kitűzött cél megvalósításához szükséges mértéken. 4. KÖLTSÉGVETÉSI VONZATOK A javaslatnak nincsenek az uniós költségvetést érintő vonzatai. 2013/0036 (NLE) Javaslat A TANÁCS IRÁNYELVE a közlekedéspolitika területén elfogadott egyes irányelveknek Horvátország csatlakozására tekintettel történő kiigazításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a Horvát Köztársaság csatlakozási szerződésére és különösen annak 3. cikke (4) bekezdésére, tekintettel a Horvát Köztársaság csatlakozási okmányára és különösen annak 50. cikkére, tekintettel a Bizottság javaslatára, mivel: (1) Amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és ezen okmány vagy ennek mellékletei a szükséges kiigazításokról nem rendelkeznek, a Tanács, a Bizottság javaslata alapján, minősített többséggel, illetve – ha az eredeti jogi aktust a Bizottság fogadta el – a Bizottság ennek érdekében elfogadja a szükséges jogi aktusokat. (2) A csatlakozási szerződést elfogadó konferencia záróokmánya jelezte, hogy a Magas Szerződő Felek politikai megállapodásra jutottak az intézmények által elfogadott jogi aktusoknak a csatlakozás miatt szükségessé váló kiigazításait illetően, és felkérték a Tanácsot és a Bizottságot, hogy e kiigazításokat a csatlakozást megelőzően fogadják el, amennyiben szükséges, az uniós jog fejlődésének figyelembevételével kiegészítve és naprakésszé téve azokat. (3) A 91/440/EGK[5], a 91/672/EGK[6], a 92/106/EGK[7], az 1999/37/EK[8], az 1999/62/EK[9], a 2003/59/EK[10], a 2006/87/EK[11] és a 2006/126/EK[12] irányelvet ennek megfelelően módosítani kell, ELFOGADTA EZT AZ IRÁNYELVET: 1. cikk A 91/440/EGK, a 91/672/EGK, a 92/106/EGK, az 1999/37/EK, az 1999/62/EK, a 2003/59/EK, a 2006/87/EK és a 2006/126/EK irányelvek a mellékletnek megfelelően módosulnak. 2. cikk (1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb a Horvát Köztársaság csatlakozásának napjáig megfeleljenek. E rendelkezések szövegét haladéktalanul megküldik a Bizottságnak. Ezeket a rendelkezéseket a Horvát Köztársaság Európai Unióhoz történő csatlakozásának napjától kell alkalmazniuk. Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. (2) A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el. 3. cikk Ez az irányelv a Horvát Köztársaság csatlakozási szerződésének hatálybalépésétől függően, azok hatálybalépésének napján lép hatályba. 4. cikk Ennek az irányelvnek a tagállamok a címzettjei. Kelt Brüsszelben, -án/-én. a Tanács részéről az elnök MELLÉKLET KÖZLEKEDÉSPOLITIKA A. KÖZÚTI FUVAROZÁS 1. 31992 L 0106: A Tanács 1992. december 7-i 92/106/EGK irányelve a tagállamok közötti kombinált árufuvarozás egyes típusaira vonatkozó közös szabályok megállapításáról (HL L 368., 1992.12.17., 38. o.): A 6. cikk (3) bekezdése a következő szöveggel egészül ki a Franciaországra vonatkozó szövegrészt követően: – „Horvátország: godišnja naknada za uporabu javnih cesta koja se plaća pri registraciji motornih i priključnih vozila;” 2. 31999 L 0037: A Tanács 1999. április 29-i 1999/37/EK irányelve a járművek nyilvántartásba vételéhez kapcsolódó okmányokról (HL L 138., 1999.6.1., 57.o.): (a) Az I. melléklet II.4. pontjának második francia bekezdése a következőkkel egészül ki a Franciaországra vonatkozó szövegrészt követően: „HR: Horvátország”. (b) Az I. melléklet III.1.A. pontjának b) alpontja a következőkkel egészül ki a Franciaországra vonatkozó szövegrészt követően: „HR: Horvátország”. (c) A II. melléklet II.4. pontjának második francia bekezdése a következőkkel egészül ki a Franciaországra vonatkozó szövegrészt követően: „HR: Horvátország”. (d) A II. melléklet III.1.A. pontjának b) alpontja a következőkkel egészül ki a Franciaországra vonatkozó szövegrészt követően: „HR: Horvátország”. 3. 31999 L 0062: Az Európai Parlament és a Tanács 1999. június 17-i 1999/62/EK irányelve a nehéz tehergépjárművekre egyes infrastruktúrák használatáért kivetett díjakról (HL L 187., 1999.7.20., 42. o.): A 3. cikk (1) bekezdése a következő szöveggel egészül ki a Franciaországra vonatkozó szövegrészt követően: „ – Horvátország: godišnja naknada za uporabu javnih cesta koja se plaća pri registraciji motornih i priključnih vozila,”. 4. 32003 L 0059: Az Európai Parlament és a Tanács 2003. július 15-i 2003/59/EK irányelve egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 91/439/EGK, illetve a 76/914/EGK tanácsi irányelv módosításáról (HL L 226., 2003.9.10., 4. o.): (a) A II. melléklet 2. pontjának c) alpontja a következőkkel egészül ki a Franciaországra és az Írországra vonatkozó szövegrészek között: „HR: Horvátország”. (b) A II. melléklet 2. pontjának e) alpontja a következőkkel egészül ki a Franciaországra vonatkozó szövegrészt követően: „kvalifikacijska kartica vozača” (c) Az II. melléklet 2. pontjában „a hátoldal az alábbiakat tartalmazza” szavak alatt a b) albekezdés helyébe a következő szöveg lép: „Amennyiben a tagállam e bejegyzéseket az angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák vagy szlovén nyelvtől eltérő nyelven kívánja megszövegezni, akkor kétnyelvű igazolványt kell készítenie a fent említett nyelvek egyikének használatával, e melléklet többi rendelkezésének sérelme nélkül.”. 5. 32006 L 0126: Az Európai Parlament és a Tanács 2006. december 20-i 2006/126/EK irányelve a vezetői engedélyekről (HL L 403., 2006.12.30., 18. o.): (a) Az I. melléklet 3. pontjában „Az első oldalon az alábbiak szerepelnek” szavak alatti c) alpont helyébe a következő szövegrész lép: „c) az engedélyt kibocsátó tagállam megkülönböztető jele kék téglalapon negatívban nyomtatva, 12 sárga csillaggal körülvéve; a megkülönböztető jelek a következők: B: || Belgium BG: || Bulgária CZ: || Cseh Köztársaság DK: || Dánia D: || Németország EST: || Észtország GR: || Görögország E: || Spanyolország F: || Franciaország HR: || Horvátország IRL: || Írország I: || Olaszország CY: || Ciprus LV: || Lettország LT: || Litvánia L: || Luxemburg H: || Magyarország M: || Málta NL: || Hollandia A: || Ausztria PL: || Lengyelország P: || Portugália RO: || Románia SLO: || Szlovénia SK: || Szlovákia FIN: || Finnország S: || Svédország UK: || Egyesült Királyság (b) Az I. melléklet 3. pontjában „Az első oldalon az alábbiak szerepelnek” szavak alatti e) alpont helyébe a következő szövegrész lép: „e) Az „Európai uniós minta” kifejezés az engedélyt kibocsátó tagállam nyelvén vagy nyelvein és a „Vezetői engedély” kifejezés az Unió többi nyelvén, az engedély háttereként rózsaszínnel nyomtatva: Свидетелство за управление на МПС Permiso de Conducción Řidičský průkaz Kørekort Führerschein Juhiluba Άδεια Οδήγησης Driving Licence Permis de conduire Vozačka dozvola Ceadúas Tiomána Patente di guida Vadītāja apliecība Vairuotojo pažymėjimas Vezetői engedély Liċenzja tas-Sewqan Rijbewijs Prawo Jazdy Carta de Condução Permis de conducere Vodičský preukaz Vozniško dovoljenje Ajokortti Körkort;”. (c) Az I. melléklet 3. pontjában „A második oldalon az alábbiak szerepelnek” szavak alatti b) alpont második bekezdésének helyébe a következő szövegrész lép: „Annak a tagállamnak, amely a bejegyzéseket az itt felsorolt angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák vagy szlovén nyelven kívül valamely más nemzeti nyelven kívánja megszövegezni, e melléklet egyéb rendelkezéseinek sérelme nélkül olyan kétnyelvű engedélyt kell készítenie, amelyben a fenti nyelvek egyikét használja.”. B. VASÚTI SZÁLLÍTÁS 31991 L 0440: A Tanács 1991. július 29-i 91/440/EGK irányelve a közösségi vasutak fejlesztéséről (HL L 237., 1991.8.24., 25. o.): Az I. mellékletben a kikötők felsorolása a következőkkel egészül ki a Franciaországra vonatkozó szövegrészt követően: „HRVATSKA Ploče Pula Rijeka Split Šibenik Zadar” C. BELVÍZI SZÁLLÍTÁS 1. 31991 L 0672: A Tanács 1991. december 16-i 91/672/EGK irányelve a belvízi áru- és személyszállításra vonatkozó nemzeti hajóvezetői bizonyítványok kölcsönös elismeréséről (HL L 373., 1991.12.31., 29. o.): Az I. melléklet a „B. CSOPORT” cím alatt a következő szövegrésszel egészül ki: „Horvát Köztársaság: – Svjedodžba o stručnoj osposobljenosti/Befähigungszeugnis Zapovjednik - vrsta A/Schiffsführer – Klasse A („A” típusú hajóvezetői képesítési bizonyítvány) – Svjedodžba o stručnoj osposobljenosti/Befähigungszeugnis Zapovjednik - vrsta B/Schiffsführer – Klasse B („B” típusú hajóvezetői képesítési bizonyítvány) (a hajósok szakmai címeiről és képesítéséről szóló miniszteri rendelettel összhangban, Hivatalos Közlöny, 73/09).”. 2. 32006 L 0087: Az Európai Parlament és a Tanács 2006. december 12-i 2006/87/EK irányelve a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről (HL L 389., 2006.12.30., 1. o.): i. Az I. melléklet a következőképpen módosul: (a) A II. fejezetben a „3. zóna” alatti rész a következőkkel egészül ki a Franciaországra vonatkozó szövegrészt követően: „Horvát Köztársaság Duna: 1295+500 fkm-től 1433 fkm-ig Dráva: 0 fkm-től 198+600 fkm-ig Száva: 211 fkm-től 594 fkm-ig Kupa: 0 fkm-től 5+900 fkm-ig Una: 0 fkm-től 15 fkm-ig”; (b) A III. fejezetben a „4. zóna” alatti rész a következőkkel egészül ki a Franciaországra vonatkozó szövegrészt követően: „Horvát Köztársaság Valamennyi, a 3. zónában fel nem sorolt egyéb vízi út”. ii. A IX. melléklet a következőképpen módosul: (a) Az I. rész 4. fejezete 4.05. cikkének 1. pontjában szereplő lista a következő szövegrésszel egészül ki: „25 = Horvátország”. (b) Az III. rész 1. fejezete 1.06. cikkének 2. pontjában szereplő lista a következő szövegrésszel egészül ki: „25 = Horvátország”. (c) A IV. rész 1. fejezete 1.06. cikkének 2. pontjában szereplő lista a következő szövegrésszel egészül ki: „25 = Horvátország”. [1] HL L 112., 2012.4.24., 10. o. [2] HL L 112., 2012.4.24., 21. o. [3] HL L 112., 2012.4.24., 95. o. [4] HL L 363., 2006.12.20., 1. o. [5] HL L 237., 1991.8.24., 25. o. [6] HL L 373., 1991.12.31., 29. o. [7] HL L 368., 1992.12.17., 38. o. [8] HL L 138., 1999.6.1., 57. o. [9] HL L 187., 1999.7.20., 42. o. [10] HL L 226., 2003.9.10., 4. o. [11] HL L 389., 2006.12.30., 1. o. [12] HL L 403., 2006.12.30., 18. o.